1.	Účastník ZPC 

Meno a priezvisko, tituly:	Mgr. Jana Miháliková 	
Znalosť cudzích jazykov:	anglický	

2.	Zahraničná pracovná cesta

Štát / mesto:	Taliansko/Rím	
Názov a adresa 
prijímajúcej organizácie:	CEMEA PIEMONTE, Via Sacchi 26, Toríno	
Účel cesty:	Pracovné stretnutie prípravného výboru projektu (Grundvig) 	
Spôsob financovania 
(kto hradí cestovné, pobytové náklady, iné výdavky):	Finančné prostriedky z  projektu Grundvig	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
17.11.2011	Príchod účastníkov, prezentácia programu	
18.11.2011	9,30-11.00 Práca v skupine, posudzovanie publikácie/platformy, zostavenej zo záverov posledných stretnutí účastníckych krajín projektu.
11,00-12,00 Tlačová konferencia zameraná na prezentáciu publikácie/platformy a celého projektu.
12,00-13,00 Práca v skupinách
14,45-19,30 Pokračovanie práce v skupinách	
19.11.2011	09,30 -13,30 Pokračovanie práce v skupinách
14,30-18,30 Prezentácia projektu/platformy pred europoslankyňou Elenou Paciotti, plénum a diskusia k prezentovaným príspevkom, účasť na workshopoch k cieľom a obsahu projektu	
20.11.2011	09,00-11,30 Diskusia k forme výstupných materiálov, stanovenie si termínov nasledujúcich stretnutí (7.-8.2.2012, Praha), 13.-16.4.2012, Bratislava), stanovenie si podmienok a tém mobilít pre rok 2012, definovanie výstupných úloh a záverov, hodnotenie podujatia.	

3.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
17.11.2011	Prípravný výbor je zložený zo zástupcov SR, Francúzska, Českej republiky, Nemecka, Talianska a Belgicka. Súčasťou prípravného tímu je aj zástupca Španielska, ktorý nebol prítomný. V úvode stretnutia bol navrhnutý a upravený program stretnutia, časový harmonogram a predstavené boli podkladové materiály s ktorými bude skupina počas troch dní pracovať. 	
18.11.2011	Cieľom stretnutia prípravného výboru bolo skompletizovať aktivity, ktoré sa uskutočnili do konca októbra 2011, bola to predovšetkým kontrola počtu mobilít pracovníkov s mládežou, ktorá bola zadefinovaná v projekte a príprava harmonogramu aktivít pre rok 2012, ktorý je posledným rokom realizácie projektu. Všetky zúčastnené strany poskytli základné informácie k tejto oblasti a spoločne analyzovali zistené poznatky, reflexie a odporúčania účastníkov a účastníčok, ktoré zapracovali do obsahu jednotlivých výstupov (kľúčové slová pre metodickú príručku). 
.
Súčasťou programu prvého dňa rokovania bolo aj posúdenie dokumentu, ktorý prezentuje filozofiu projektu a základné odkazy pre verejnosť (politikov a praktikov). Francúzska strana predložila návrh dokumentu a všetky strany vzniesli svoje pripomienky, ktoré budú následne zapracované do textu, pripravená bude definitívna verzia po obsahovej ale aj grafickej stránke a každá zo zúčastnených strán si zabezpečí v rámci svojich kapacít tlač 500 kusov (minimálny počet) publikácie v národnom jazyku. Podmienkou národných mutácií je dodržanie jednotného dizajnu. 

Program dňa pokračoval tlačovou konferenciou, na ktorej sa zúčastnili aj členovia prípravného výboru z jednotlivých krajín a ciele, dosah a výstupy projektu prezentovali v ich mene zástupcovia z Francúzska a Talianska. 
Po ukončení tlačovej konferencie pokračoval program ďalšími rozhovormi o uskutočnených mobilitách, výstupmi z nich a popisom kľúčových slov, ktoré mali účastníci jednotlivých mobilít a krajín definovať.

Všetci sa taktiež dohodli o príprave metodickej príručky (paedagogical booklet), ktorá bude určená dobrovoľným mládežníckym vedúcim ako pomôcka pri realizácii aktivít pre mladých ľudí v oblasti neformálneho vzdelávania a zároveň propagáciou hlavnej myšlienky projektu, že práca dobrovoľných mládežníckych vedúcich je pevnou súčasťou neformálneho vzdelávania detí a mládeže v oblasti práce s mládežou. 
	
19.11.2011	Členovia prípravného výboru boli rozdelení do troch skupín a ich úlohou bolo posúdiť a vyhodnotiť dotazníky účastníkov mobilít, so zameraním sa na  definície kľúčového slova, cieľov aktivity, príkladov dobrej praxe a teoretických referencií k téme/kľúčovému slovu. Vzhľadom k tomu, že niektoré z dotazníkov neboli preložené do anglického a francúzskeho jazyka, ale boli v materinskej reči účastníka, bolo potrebné pri ich posudzovaní urobiť preklad. Po ukončení práce v skupinách boli zistenia/závery prezentované v pléne a boli identifikované oblasti/témy, ktoré neboli jasne definované.

V popoludňajších hodinách sa všetci členovia prípravného výboru zúčastnili na seminári, ktorého hosťom bola europoslankyňa Elena Paciotti. Na seminári prezentoval zástupca Francúzska ciele projektu, platformu spolupráce v oblasti práce s mládežou a pripravované výstupy projektu. Súčasťou seminára bola diskusia k projektu (pôvodne plánovaný workshop sa z časového hľadiska neuskutočnil) a na otázky, ktoré účastníci položili odpovedali zástupcovia Francúzska a Talianska. 	
20.11.2011	Posledný deň stretnutia bol venovaný príprave publikácie – metodickej príručky, ktorá bude definovať jednotlivé kľúčové slová a bude praktickým podkladom pre prácu s mládežou. Každý účastník rozpracuje na národnej úrovni jedno kľúčové slovo do dokumentu o rozsahu max. 2 strán A4 a zabezpečí jeho preklad od anglického a francúzskeho jazyka.
Prípravný výbor sa stretne na následnom zasadnutí v Prahe v termíne 7.-8.2.2012, kde všetky tieto návrhy definícií posúdi a dohodne sa na takej podobe, ktorú bude prezentovať v Bratislave v termíne 13.-15.4.2012 na seminári pre pracovníkov s mládežou. Následne bude zostavená definitívna verzia publikácie pre tlač. V máji budú prezentované závery a výstupy projektu v Bruseli a celkové ukončenie projektu sa uskutoční v termíne 24.-26.6.2012 v Prahe.	

4.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
·	Obsahovo pripraviť seminár v Bratislave v termíne 13.-15.4.2012 a zaslať všetkým účastníkom návrh programu.
·	Vzájomne si poslať zoznam pripravovaných aktivít-mobilít a mená účastníkov, priamo osloviť partnerov s požiadavkou v prípade záujmu. 
·	Spolupracovať na definitívnej verzii prezentačnej publikácie projektu a zabezpečiť preklad do slovenského jazyka, umiestnenie na web stránke inštitúcie.
·	Zaslať dokument vybraným politikom a praktikom, vyplniť záznam o tejto činnosti na spoločnom komunikačnom portáli (Dropbox)
·	Zúčastniť sa stretnutia v Prahe (február 2011), priniesť návrh dizajnu metodickej príručky. 
·	Diskutovať na národnej úrovni o definícii kľúčových slov, ktorých zostavením bola SR poverená (operacionalizácia kľúčového slova v kontexte práce s mládežou). 
·	Zaslať partnerom vo Francúzsku preklad zákona o podpore práce s mládežou a zabezpečiť krátky opis v anglickom jazyku novoprijatého zákona o dobrovoľníctve. 

5.	Prehľad prinesenej dokumentácie a miesto jej uloženia 

Dokument European platform for non-proffessional youth work. Values, refferences and common pedagogical criteria  vydaný vo francúzskom jazyku{preklad do anglického jazyka|  – Oddelenie rozvoja práce s mládežou.	

6.	Osobitne vyhodnotený očakávaný prínos ZPC 

·	Priebeh projektu je možné posúdiť z pohľadu záverov, ktoré účastníci jednotlivých mobilít zasielajú ako spätnú väzbu v dotazníkoch. Vyplýva z toho, že podujatia boli prínosné a mnohé z metód s ktorými sa oboznámili, budú využívať vo svojej praxi.
·	Zámer zostaviť publikáciu-metodickú príručku, ktorá bude definovať a jasne pomenuje kľúčové slová je veľmi dobrý a po dodržaní cieľa, ktorý má sledovať, bude praktickým materiálom pre oblasť neformálneho vzdelávania mladých ľudí. 

7.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Závery zo stretnutia budú prezentované na porade vedenia, zostavený bude harmonogram ďalších aktivít, ktoré je potrebné zrealizovať do konca júna 2012, vzhľadom na termín vyúčtovania celého projektu.	

Súhlasím so zverejnením tejto správy na internete.

Dátum:	22.11.2011	
Správu vypracoval
(meno a priezvisko, podpis):	Jana Miháliková 	
Správu schválil
(meno a priezvisko, podpis):	Viliam Michalovič